Kerbela de Hz. Huseyîn û 72 merdimî 10ê Muharremê 680î de de hetê Yezîdî ra ameybî qirkerdene. Seba nê kesan elewîyî her serre menga Muharremî de Rojeyê Şînî (Kerbela) yeno girewtene.Elewîyan dest pê rojeyî kerd. Rojeyê Şînî do 12 rojan dewam bikero.
Rojeyê Muharremî de paşîv çin o û wexto ke roje şino awan elewîyî rojeyê xo kenê a. Nê 12 rojan de şayîyê sey veyve, sunet, dîtin, nênê kerdene, qurban nêno serebirnene, goşt nêno werdene. Seba ke têşanîya şehîdanê Kerbela bêra famkerdene awa safî nêna şimitene. La awa meywe, çay, qewe, meşrûbatî yenê şimitene. Ewro rîyê pandemîye ra elewîyî keyeyanê xo de çirayî bivisnê ta û dûa bikerê.
